***Podávanie prihlášok v školskom roku 2022-2023:***

**V tomto školskom roku je možné podať prihlášku dvoma spôsobmi:**

1. **Prostredníctvom portálu školanawebe- avšak aj tak je potrebné prihlášku vytlačiť a poslať poštou na SŠ**

[**https://www.facebook.com/minedu.sk/videos/728465854714964**](https://www.facebook.com/minedu.sk/videos/728465854714964) **návod**

1. **S pomocou výchovnej poradkyne, v tom prípade je postup nasledovný:**

1. do konca februára nahlásiť výchovnej poradkyni záujem o stredné školy ( je možnosť: 2 talentové+ 2 netalentové),

2. následne dostanete vyplnenú prihlášku vo forme pdf na mailovú adresu,

3. skontrolujte ju, po jej kontrole si ju vytlačíte (vytlačíte ju toľkokrát, na koľko škôl sa vaše dieťa hlási), **podpíše ju žiak a obaja zákonní zástupcovia\*,**

4. podpísané prihlášky prinesie žiak /rodič do školy na kontrolu a podpis riaditeľovi školy (inak prihláška nie je platná),

**5 . POZOR ZMENA:** prihlášku na SŠ už neposiela základná škola, ale zákonný zástupca do **20.3.:**

prihlášku pošlete:

1. poštou (doporučene)
2. alebo môžete ju doniesť osobne na strednú školu (v tom prípade si vo vlastnom záujme pýtajte potvrdenie zamestnanca, ktorý prihlášku prebral o prijatí prihlášky).

\* **ak nie je možné podpísať prihlášku oboma rodičmi, k prihláške pripojíte :**

1. buď vyhlásenie, že ste sa dohodli, že postačí, že so strednou školou bude komunikovať iba jeden z rodičov, t.z., že sa budú posielať všetky rozhodnutia iba na jedno meno, nie obom rodičom

2. alebo vyhlásenie, že k danému dátumu nebolo možné zabezpečiť podpis druhého rodiča ( z dôvodu odcestovania, choroby a pod.)

3. kópiu rozhodnutia súdu, v ktorom sa uvádza, že jednému z rodičov súd obmedzil rodičovské práva, resp. dieťa bolo výhradne zverené do starostlivosti jednému z rodičov

**ZOZNAM PRÍLOH K PRIHLÁŠKE:**

1. zmluva o duálnom vzdelávaní (originál- kópiu si radšej nechajte doma pri prípad potreby),
2. potvrdenie všeobecného lekára o spôsobilosti na štúdium – iba niektoré konkrétne odbory (napr. zdravotná škola, ochrana osôb a majetku a pod.) <https://www.minedu.sk/data/att/24644.pdf>
3. potvrdenie špecializovaného lekára a športového zväzu- pri športových školách
4. potvrdenie všeobecného lekára o spôsobilosti na štúdium+ kópia vyšetrení z poradne nie staršie ako 2 roky- integrovaní žiaci
5. potvrdenie lekára- v prípade zmenenej pracovnej schopnosti
6. kópie diplomov a certifikátov, ktoré preukazujú umiestnenie žiaka v predmetovej olympiáde alebo súťaží (nepovinná príloha)
7. \* vyhlásenia zákonných zástupcov, ak nemôžu alebo nechcú prihlášku podpísať obaja rodičia

**Ak z akéhokoľvek dôvodu nemáte možnosť si tlačivá vytlačiť, alebo poslať na strednú školu, kontaktujte ma, aby som Vám mohla sprostredkovať pomoc zo strany základnej školy.**

**Kontaktné údaje:**

**Mgr. Martina Berecová:** [**m.berecova@centrum.sk**](mailto:m.berecova@centrum.sk)

[**martina.berecova@zscachtice.sk**](mailto:martina.berecova@zscachtice.sk)

**Potrebné prílohy, pokyny nájdete v prílohe mailu, resp. osobne u výchovnej poradkyne a na stránke školy:**

**Termíny konania prijímacích skúšok na gymnáziá, stredné odborné školy, školy**  
**umeleckého priemyslu a konzervatóriá**

**1. termín:**

* odbory vzdelávania, v ktorých sa vyžaduje overenie špeciálnych schopností, zručností a nadania:  
  **2. 5. 2023** a v prípade potreby, vzhľadom na počet uchádzačov, aj **3. 5. 2023**a**28. 4. 2023**
* odbory vzdelávania, v ktorých sa nevyžaduje overenie špeciálnych schopností, zručností a nadania:  
  **4. 5. 2023** a v prípade potreby, vzhľadom na počet uchádzačov, aj **5. 5. 2023**

**2. termín:**

* odbory vzdelávania, v ktorých sa vyžaduje overenie špeciálnych schopností, zručností a nadania:  
  **11. 5. 2023** a v prípade potreby, vzhľadom na počet uchádzačov, aj **12. 5. 2023 a 15. 5. 2023**
* odbory vzdelávania, v ktorých sa nevyžaduje overenie špeciálnych schopností, zručností a nadania  
  **9. 5. 2023** a v prípade potreby, vzhľadom na počet uchádzačov, aj **10. 5. 2023**

Riaditeľ strednej školy zverejní na výveske školy a na webovom sídle školy zoznam uchádzačov podľa výsledkov prijímacieho konania **19. mája 2023 (v čase od 0:00 do 23:59 hod.),** § 68 ods. 1.

**Uchádzač alebo zákonný zástupca neplnoletého uchádzača najneskôr do 24. mája 2023 (23:59 hod.) písomne potvrdí strednej škole prijatie na vzdelávanie.**

Ďalší termín na vykonanie prijímacej skúšky na nenaplnený počet miest pre žiakov, ktorých možno prijať do tried prvého ročníka okrem stredných škôl s osemročným vzdelávacím programom (§ 66 ods. 6 zákona č. 245/2008 Z. z.) je **20. jún 2023**, z organizačných dôvodov sa môže prijímacia skúška skončiť **21. júna 2023**. Riaditeľ strednej školy zverejní na výveske školy a na webovom sídle školy zoznam uchádzačov podľa výsledkov prijímacieho konania **23. júna 2023** (v čase od 0:00 do 23:59 hod.). Uchádzač alebo zákonný zástupca neplnoletého uchádzača **najneskôr do 28. júna 2023 (23:59 hod.) písomne** potvrdí strednej škole prijatie na vzdelávanie.

**Usmernenie Ministerstva školstva z minulého roka, čakáme na prípadnú aktualizáciu:**

<https://www.minedu.sk/data/att/24610.pdf>